8. การจัดการ

 8.1 โครงสร้างการจัดการ

โครงสร้างการจัดการของบริษัทฯ ประกอบด้วยคณะกรรมการทั้งหมด 2 ชุด ได้แก่
คณะกรรมการบริษัทฯ และคณะกรรมการตรวจสอบ ดังรายละเอียดต่อไปนี้

 คณะกรรมการบริษัทฯ

ณ วันที่ 31 ธันวาคม _2551 บริษัทฯ มีกรรมการทั้งหมดจำนวน 8 ท่าน ดังต่อไปนี้

  ---- ------------------------- -------------------- ----------------------
  1.   นายเย็บ ซู ชวน              ประธานกรรมการ        กรรมการบริหาร

  2.   นางเตียว ลี งอ              กรรมการ              กรรมการบริหาร

  3.   นายฮิโรโตะ มูราอิ            กรรมการ              กรรมการบริหาร

  4.   นายอีชิมูระ โยชิอากิ           กรรมการ              กรรมการ

  5.   นายเคนเนต อึ้ง              กรรมการ              กรรมการอิสระ

  6.   นายพิพัฒน์ เรืองรองปัญญา       กรรมการ              ประธานกรรมการตรวจสอบ

  7.   นางพรทิพา ประดิษฐ์สุขถาวร     กรรมการ              กรรมการตรวจสอบ

  8.   นายศุภศักดิ์ จิรเสวีนุประพันธ์     กรรมการ              กรรมการตรวจสอบ
  ---- ------------------------- -------------------- ----------------------

 กรรมการผู้มีอำนาจลงนามผูกพัน

 นายเย็บ ซู ชวน หรือ นางเตียว ลี งอ หรือ นาย ฮิโรโตะ มูราอิ กรรมการสองในสามคนนี้ลงลายมือชื่อร่วมกันและประทับตราสำคัญของบริษัทฯ

ขอบเขตอำนาจหน้าที่ของคณะกรรมการ

คณะกรรมการมีหน้าที่กำกับดูแลการดำเนินงานของบริษัทฯ ให้เป็นไปตามวัตถุประสงค์
ข้อบังคับและมติที่ประชุมผู้ถือหุ้นของบริษัทฯ
และคณะกรรมการอาจมอบหมายให้กรรมการคนหนึ่งหรือหลายคนหรือบุคคลอื่นใดปฏิบัติการอย่างใดอย่างหนึ่งแทนคณะกรรมการก็ได้
เว้นแต่อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ หรือ บริษัทย่อย
ให้กรรมการซึ่งมีส่วนได้เสียในเรื่องนั้น ไม่มีสิทธิ์ออกเสียงลงคะแนนในเรื่องนั้น

  (ก) เรื่องที่กฎหมายกำหนดให้ต้องได้มติที่ประชุมผู้ถือหุ้น

(2) การทำรายการที่กรรมการมีส่วนได้เสียและอยู่ในข่ายที่กฎหมายหรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

และในกรณีดังต่อไปนี้จะต้องได้รับความเห็นชอบจากทั้งจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิ์ออกเสียงลงคะแนน

  (ก) การขายหรือโอนกิจการของบริษัทฯ ทั้งหมดหรือบางส่วนที่สำคัญ

  (ข) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัทฯ

  (ค) การทำ, แก้ไข หรือเลิกสัญญาเกี่ยวกับการให้เช่ากิจการของบริษัทฯ
  ทั้งหมดหรือบางส่วนที่สำคัญ การมอบหมายให้บุคคลอื่นเข้าจัดการธุรกิจของบริษัทฯ
  หรือการรวมกิจการกับบุคคลอื่นโดยมีวัตถุ ประสงค์จะแบ่งกำไรขาดทุนกัน

  (ง) การแก้ไขเพิ่มเติมหนังสือบริคณห์สนธิหรือข้อบังคับ

(จ) การเพิ่มทุน, การลดทุน, การออกหุ้นกู้ การควบกิจการหรือเลิกบริษัทฯ

 8.2 คณะกรรมการตรวจสอบ

ณ วันที่ 31 ธันวาคม _2551 บริษัทฯ มีกรรมการตรวจสอบทั้งหมดจำนวน 3 ท่าน ดังต่อไปนี้

  ---- --------------------------------- ---------------------------------
  1.   นายพิพัฒน์ เรืองรองปัญญา               ประธานกรรมการตรวจสอบ

  2.   นางพรทิพา ประดิษฐ์สุขถาวร             กรรมการตรวจสอบ

  3.   นายศุภศักดิ์ จิรเสวีนุประพันธ์             กรรมการตรวจสอบ
  ---- --------------------------------- ---------------------------------

8.2.1 ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบได้รับมอบหมายจากคณะกรรมการบริษัทฯ
ให้มีหน้าที่รับผิดชอบตรวจสอบการดำเนินงานของบริษัทฯ และรายงานตรงต่อคณะกรรมการบริษัทฯ
เพื่อให้การดำเนินงานมีมาตรฐานที่จะก่อให้เกิดประโยชน์สูงสุดแก่บริษัทฯ และผู้ถือหุ้น
โดยมีขอบเขตการกำกับดูแล ดังนี้

1.  ดูแลรายงานทางการเงินของบริษัทฯ ให้ตรงต่อความเป็นจริง ครบถ้วน เพียงพอและเชื่อถือได้

2.  ดูแลให้บริษัทฯ มีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัทฯ

4.  ดูแลให้บริษัทฯ ปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ไห้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทฯ มอบหมาย

7.  จัดทำรายงานกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ

 8.3 คณะผู้บริหารระดับสูง

ณ วันที่ 31 ธันวาคม 2551 บริษัทฯ มีผู้บริหารระดับสูงทั้งหมดจำนวน 9 ท่าน ดังต่อไปนี้

  ----------------------------- -----------------------------------------
  1. นายเย็บ ซู ชวน               ประธานกรรมการและประธานเจ้าหน้าที่บริหาร

  2. นางเตียว ลี งอ               ผู้อำนวยการฝ่ายบัญชีและการเงิน/บุคคลและบริหาร

  3. นายฮิโรโตะ มูราอิ             ผู้อำนวยการฝ่ายวางแผนและพัฒนาธุรกิจ

  4. นายนามิจิ คิตาคามิ             ผู้อำนวยการฝ่ายปฏิบัติการและการตลาด

  5. นายฟิลิปป์ ไวแอน              ผู้อำนวยการฝ่ายแม่พิมพ์และอุปกรณ์จับยึด

  6. นายยูจิโย เดาว์               ผู้จัดการทั่วไปฝ่ายปฏิบัติการ

  7. นายกวี เวสารัชอารีย์กุล         ผู้จัดการทั่วไปฝ่ายผลิตชิ้นส่วนรถยนต์

  8. นายศรัทธา เพ็ชรอินทร์          ผู้จัดการฝ่ายพัฒนาระบบการผลิตชิ้นส่วนรถยนต์

  9. นางกรรณิการ์ คติวิชชา          ผู้จัดการฝ่ายบัญชีและการเงิน
  ----------------------------- -----------------------------------------

 

 8.3.1 ขอบเขตอำนาจหน้าที่ของประธานเจ้าหน้าที่บริหาร

ประธานเจ้าหน้าที่บริหารจะมีขอบเขตอำนาจหน้าที่ ดังนี้

ให้ประธานเจ้าหน้าที่บริหารมีอำนาจดำเนินการตามที่คณะกรรมการบริษัทฯ ได้มอบหมาย
ซึ่งอยู่ภายใต้กฎระเบียบ และข้อบังคับของบริษัทฯ ทั้งนี้
การมอบอำนาจดังกล่าวต้องไม่มีลักษณะเป็นการมอบอำนาจที่ทำให้สามารถอนุมัติรายการที่ตนหรือบุคคลที่อาจมีความขัดแย้ง,
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใด กับบริษัทฯ หรือบริษัทย่อย

(รายละเอียดของกรรมการและผู้บริหารทุกท่านปรากฎในเอกสารแนบ 1)

 8.4 การสรรหากรรมการและผู้บริหาร

ในการเลือกตั้งคณะกรรมการของบริษัทฯ จะกระทำโดยที่ประชุมผู้ถือหุ้น
ตามหลักเกณฑ์และวิธีการดังต่อไปนี้

(ก) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(ข) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (ก)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(ค)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

 8.5 ค่าตอบแทนผู้บริหาร

ค่าตอบแทนที่เป็นตัวเงิน

  ----------------------- ----------- --------------- ----------------------------
  รายการ                  ผลตอบแทนปี                   
                          2551                        

                          จำนวน (ท่าน) จำนวนเงิน        รายละเอียดค่าตอบแทน

  กรรมการตรวจสอบ          3           0.78 ล้านบาท     เบี้ยประชุม และบำเหน็จกรรมการ

  กรรมการบริหารและผู้บริหาร   11          26.70 ล้านบาท    เงินเดือน โบนัส
                                                      และกองทุนสำรองเลี้ยงชีพ
  ----------------------- ----------- --------------- ----------------------------

ค่าตอบแทนอื่น -ไม่มี-

 8.6 การกำกับดูแลกิจการ

บริษัทฯ ตระหนักถึงความสำคัญของการนำแนวทางการปฏิบัติตามหลักการกำกับดูแลกิจการที่ดีมาใช้
โดยที่คณะกรรมการตรวจสอบได้กำกับดูแล
ระบบควบคุมภายในและข้อมูลที่เกี่ยวกับรายงานทางการเงิน
เพื่อให้การเปิดเผยข้อมูลเป็นไปอย่างโปร่งใส และเพิ่มความเชื่อมั่นให้แก่ผู้ถือหุ้น
และผู้เกี่ยวข้องทุกฝ่าย

(รายละเอียดนโยบายการกำกับดูแลกิจการที่ดีตามเอกสารแนบ 3)

 8.6.1 การดูแลเรื่องการใช้ข้อมูลภายใน

บริษัทฯได้ดำเนินการแจ้งให้ผู้บริหารฝ่ายต่างๆ
ให้เข้าใจถึงภาระหน้าที่ในการรายงานการถือหลักทรัพย์ในบริษัทฯ ของตนเอง คู่สมรส
และบุตรที่ยังไม่บรรลุนิติภาวะ
ตลอดจนรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์
พ.ศ. 2535

นอกจากนี้ บริษัทฯ มีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัทฯ
ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
ซึ่งรวมถึงการซื้อขายหลักทรัพย์ของบริษัทฯ โดยกรรมการ, ผู้บริหาร
และพนักงานซึ่งอยู่ในหน่วยงานที่ทราบข้อมูลภายใน
ควรหลีกเลี่ยงหรืองดการซื้อขายหลักทรัพย์ของบริษัทฯ ในช่วงระยะเวลา 1 เดือน
ก่อนการเปิดเผยงบการเงินให้แก่สาธารณชน

ประวัติคณะกรรมการบริษัท

1. นาย เย็บ ซู ชวน

อายุ 61 ปี

คุณวุฒิการศึกษา ปริญญาตรีวิศวอุตสาหกรรม มหาวิทยาลัยเมสเซย์ ประเทศนิวซีแลนด์

ตำแหน่งในบริษัทจดทะเบียน

- ประธานและประธานเจ้าหน้าที่บริหาร บมจ.อาปิโก ไฮเทค

- กรรมการ บมจ. กูดเยียร์ (ประเทศไทย)

2. นาง เตียว ลี งอ

อายุ 59 ปี

คุณวุฒิการศึกษา ปริญญาตรีบริหารธุรกิจสาขาบริหารอุตสาหกรรม มหาวิทยาลัยนันยาง สิงคโปร์

ตำแหน่งในบริษัทจดทะเบียน

- กรรมการบริหาร บมจ.อาปิโก ไฮเทค

3. นาย ฮิโรโตะ มูราอิ

อายุ 42 ปี

คุณวุฒิการศึกษา ปริญญาตรีวิศวกรรมศาสคร์ มหาวิทยาลัยโอซาก้า ประเทศญี่ปุ่น

ตำแหน่งในบริษัทจดทะเบียน

- กรรมการบริหาร บมจ.อาปิโก ไฮเทค

4. นาย อีชิมูระ โยชิอากิ

อายุ 54 ปี

คุณวุฒิการศึกษา ปริญญาตรีบริหารธุรกิจ มหาวิทยาลัยแห่งชาติโยโกฮามา

ตำแหน่งในบริษัทจดทะเบียน

- กรรมการ บมจ. อาปิโก ไฮเทค

5. นาย เคนเนต อึ้ง

อายุ 41 ปี

คุณวุฒิการศึกษา ปริญญาตรีวิทยาศาสตร์ สาขาเทคโนโลยีชีวภาพ เกียรตินิยมอันดับสอง

มหาวิทยาลัยคิง คอลเลจ ลอนดอน

ตำแหน่งในบริษัทจดทะเบียน

- กรรมการอิสระ บมจ. อาปิโก ไฮเทค

6. นาย พิพัฒน์ เรืองรองปัญญา

อายุ 58 ปี

คุณวุฒิการศึกษา - ปริญญาตรีนิติศาสตร์บัณฑิต มหาวิทยาลัยธรรมศาสตร์

- ปริญญาโทคณะรัฐประศาสนศาสตร์ สถาบันบัณฑิตพัฒนบริหารศาสตร์

- อบรมหลักสูตร Director Accredit Program (DAP) สมาคมส่งเสริม

สถาบันกรรมการไทย

ตำแหน่งในบริษัทจดทะเบียน

- กรรมการและประธานกรรมการตรวจสอบ บมจ.อาปิโก ไฮเทค

7. นางพรทิพา ประดิษฐ์สุขถาวร

อายุ 54 ปี

คุณวุฒิการศึกษา - ปริญญาโทบัญชีมหาบัณฑิต จุฬาลงกรณ์มหาวิทยาลัย

  - อบรมหลักสูตร Director Accredit Program (DAP) สมาคมส่งเสริม

  สถาบันกรรมการไทย

ตำแหน่งในบริษัทจดทะเบียน

- กรรมการและกรรมการตรวจสอบ บมจ. อาปิโก ไฮเทค

8. นาย ศุภศักดิ์ จิรเสวีนุประพันธ์

อายุ 43 ปี

คุณวุฒิการศึกษา - ปริญญาตรีนิติศาสตร์บัณฑิต มหาวิทยาลัยธรรมศาสตร์

- เนติบัณฑิตไทย

- เศรษฐศาสตร์มหาบัณฑิต มหาวิทยาลัยนอร์ธอีสทัน

- นิติศาสตร์มหาบัณฑิต มหาวิทยาลัยแคลิฟอร์เนีย เวสท์ทัน

- นิติศาสตร์มหาบัณฑิต มหาวิทยาลัยอริโซนา สเตท

- อบรมหลักสูตร Director Accredit Program (DAP) สมาคมส่งเสริม

  สถาบันกรรมการไทย

ตำแหน่งในบริษัทจดทะเบียน

- กรรมการตรวจสอบ บมจ. อาปิโก ไฮเทค

- กรรมการตรวจสอบ บล. บีฟิท จำกัด (มหาชน)

- กรรมการตรวจสอบ บมจ. ซี. ไอ. กรุ๊ป

- กรรมการตรวจสอบ บมจ. ซีฮอร์ส

 8.7 บุคลากร

จำนวนพนักงานทั้งหมดของบริษัทฯ โดยแบ่งแยกตามสายผลิตภัณฑ์ มีรายละเอียดดังต่อไปนี้

+------------------------------------------+---------------------------+
| สายผลิตภัณฑ์                                | จำนวนพนักงาน               |
|                                          |                           |
|                                          | ณ วันที่ 31 ธันวาคม 2551 (คน) |
+------------------------------------------+---------------------------+
| อุปกรณ์จับยึด                                | 69                        |
+------------------------------------------+---------------------------+
| แม่พิมพ์                                    | 76                        |
+------------------------------------------+---------------------------+
| ชิ้นส่วนรถยนต์                               | 1,500                     |
+------------------------------------------+---------------------------+
| ชุดโครงช่วงล่างรถกระบะ                      | 613                       |
+------------------------------------------+---------------------------+
| ชิ้นส่วนรถยนต์แบบตีอัดขึ้นรูป                     | 931                       |
+------------------------------------------+---------------------------+
| ตัวแทนจำหน่ายรถยนต์                         | 224                       |
+------------------------------------------+---------------------------+
| ผลิตภัณฑ์ชิ้นส่วนพลาสติก                        | 457                       |
+------------------------------------------+---------------------------+
| อุปกรณ์นำทางรถยนต์                          | 35                        |
+------------------------------------------+---------------------------+
| อื่น ๆ                                     | 81                        |
+------------------------------------------+---------------------------+
| รวม                                      | 3,986                     |
+------------------------------------------+---------------------------+

ผลตอบแทนรวมของพนักงานในปี 2551 มีจำนวนเงินรวม 788 ล้านบาท
โดยเป็นผลตอบแทนในรูปของเงินเดือน ค่าล่วงเวลา ค่าสวัสดิการ โบนัสประจำปี
และเงินสบทบกองทุนสำรองเลี้ยงชีพ

บริษัทฯ มีสหภาพแรงงาน (Labor Union) ซึ่งหัวหน้าสหภาพฯ มีการเจรจากับบริษัทฯ
ในเรื่องผลตอบแทนทุกรูปแบบของพนักงานทุก ๆ ปี

บริษัทฯ ไม่มีข้อพิพาทด้านแรงงานที่สำคัญใดๆ นับแต่ดำเนินกิจการมา

นโยบายในการพัฒนาพนักงาน

บริษัทฯ
มีนโยบายในการจัดทำแผนพัฒนาบุคลากรภายในที่ชัดเจนโดยมีการส่งเสริมบุคคลากรในสายการผลิตให้พัฒนาความรู้ความชำนาญจากการปฏิบัติงานจริงและจากผู้เชี่ยวชาญในแต่ละผลิตภัณฑ์
นอกจากนี้ บริษัทฯ
ยังส่งเสริมให้บุคลากรได้เข้ารับการอบรมโดยผู้เชี่ยวชาญจากภายนอกอย่างสม่ำเสมอ โดยบริษัทฯ
จะมีการจัดการพัฒนาบุคลากรโดยเข้ารับการฝึกอบรมอย่างน้อยคนละ 25 ชั่วโมงต่อปี